Mestské zastupiteľstvo v Košiciach uznesením č. 1244/2010 na svojom XXXVII. rokovaní dňa 7. septembra 2010 v súlade s § 1b ods. 2, § 6 zákona č. 369/1990 Zb. o obecnom zriadení v znení neskorších predpisov a § 6 ods. 2 písm. a)  Štatútu mesta Košice ustanovuje:

Všeobecne záväzné nariadenie mesta Košice
 č. 116
o erbe a vlajke mestskej časti Košice – Západ

§ 1 
Predmet 

     Týmto všeobecne záväzným nariadením (ďalej len „nariadenie“) sa určuje erb a vlajka mestskej časti Košice – Západ.

§ 2 
Popis erbu

     V striebornom štíte červené slnko striedavých lúčov, vyrastajúce spoza vysokého modrého vrchu preloženého troma zlatými polovičnými kolmi, vyrastajúcimi zo zlatej pažite. Grafické vyobrazenie erbu tvorí prílohu č. 1 tohto nariadenia.

§ 3 
Popis vlajky 

     Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva z dvoch pozdĺžnych pruhov bieleho a červeného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu. Grafické vyobrazenie vlajky tvorí prílohu č. 2 tohto nariadenia.

§ 4
Účinnosť

     Toto nariadenie nadobúda účinnosť 15. dňom od zverejnenia na úradnej tabuli.

                                                                              Ing. František   K n a p í k 
                                                                                 primátor mesta Košice 

Zverejnené: 20. 09. 2010
Účinné:          5. 10. 2010